Мікіта Іванавіч Корзун

Мікі́та Іва́навіч Ко́рзун (нар. , ) — беларускі футбаліст, паўабаронца казахстанскага клуба «Елімай» з Семея і нацыянальнай зборнай Беларусі.

 Клубная кар’ера 
Выхаванец мінскага «Дынама», з 2011 года выступаў за дубль. У асноўнай камандзе дэбютаваў 26 верасня 2012 года ў матчы 1/8 Кубка Беларусі супраць пінскай «Хвалі», калі правёў на полі ўсе 90 хвілін. Дэбют у чэмпіянаце адбыўся 17 лістапада 2012 года ў матчы супраць «Тарпеда-БелАЗ», калі Мікіта ўжо ў кампенсаваны час замяніў Станіслава Драгуна.

У сезоне 2013 стаў трывала з’яўляцца ў асноўным складзе дынамаўцаў, пры гэтым нярэдка выхадзіў у стартавым складзе. Па выніках сезона 2013 быў прызнаны найлепшым у намінацыі «Футбольная надзея Беларусі».

Сезон 2014 распачынаў у аснове «Дынама», але ў красавіку 2014 года атрымаў траўму, з-за якой прапусціў амаль увесь сезон. Вярнуўся на поле ў кастрычніку 2014 года, але неўзабаве атрымаў паўторную траўму і ўжо не з’яўляўся ў складзе да канца чэмпіянату. Сезон 2015 распачаў на лаўцы запасных, але хутка замацаваўся ў стартавым складзе мінчан на пазіцыі апорнага паўабаронцы, стаў адным з асноўных ігракоў каманды.

У лістападзе 2015 года цікавасць да Корзуна стаў праяўляць данецкі «Шахцёр». Пазней Мікіта быў запрошаны ў іншы ўкраінскі клуб — «Дынама» з Кіева. 1 лютага 2016 года было афіцыйна абвешчана аб падпісанні кантракта. У сезоне 2015/16 выйшаў на поле толькі ў апошнім матчы сезона, а ў другой палове 2016 года стаў часцей з’яўляцца ў складзе. У пачатку 2017 года зноў страціў месца ў аснове, выступаў за моладзевы склад.

У першай палове сезона 2017/18 зноў стаў трапляць у склад, аднак у 2018 годзе перастаў з’яўляцца на полі. Па заканчэнні сезона «Дынама» выставіла Корзуна на трансфер, і ў ліпені 2018 года паўабаронца на правах арэнды вярнуўся ў мінскае «Дынама». Замацаваўся ў стартавым складзе каманды, з лістапада 2018 года не гуляў з-за траўмы.

Па заканчэнні сезона ў снежні 2018 года вярнуўся ў Кіеў, аднак у студзені 2019 года не трапіў у склад каманды на замежны збор і неўзабаве быў аддадзены ў арэнду саудаўскаму клубу «Аль-Фатэх». У жніўні 2019 года пакінуў «Аль-Фатэх» і на правах арэнды далучыўся да клуба «Вілафранкенсі» з другога дывізіёна Партугаліі.

Пакінуў партугальскую каманду па заканчэнні арэнды ў чэрвені 2020 года, пасля чаго трэніраваўся з рознымі беларускімі клубамі, шукаючы варыянты для працягу кар’еры. У верасні 2020 года перайшоў у салігорскі «Шахцёр», падпісаўшы кантракт да 2023 года. У маі 2023 года па рашэнні кантрольна-дысцыплінарнага камітэта АБФФ быў аштрафаваны за ўдзел у дагаварных матчах і атрымаў гадавую дыскваліфікацыю ў выпадку нявыплаты штрафу. У снежні 2023 года пакінуў «Шахцёр» пасля заканчэння тэрміну дзеяння кантракта.

У студзені 2024 года стаў іграком казахскага клуба «Елімай».

 Міжнародная кар’ера 
Выступаў за юнацкія зборныя да 17 і 19 гадоў. 19 лістапада 2013 года дэбютаваў за моладзевую зборную Беларусі ў адборачным матчы чэмпіянату Еўропы супраць Арменіі.

У маі 2016 года са складу моладзевай зборнай быў у надзвычайным парадку выкліканы ў нацыянальную зборную Беларусі ў сувязі з траўмамі іншых ігракоў. Дэбютаваў за нацыянальную каманду 27 мая 2016 года ў таварыскім матчы супраць Паўночнай Ірландыі (0:3), выйшаўшы ў стартавым складзе.

 Дасягненні 
   Чэмпіён Украіны: 2016
   Срэбраны прызёр чэмпіянату Украіны (2): 2017, 2018
  Уладальнік Суперкубка Украіны: 2016
   Чэмпіён Беларусі (2): 2020, 2021
   Срэбраны прызёр чэмпіянату Беларусі (2): 2014, 2015
   Бронзавы прызёр чэмпіянату Беларусі (3): 2012, 2013, 2018
  Уладальнік Суперкубка Беларусі (2): 2021, 2023
  У спісе 22 найлепшых футбалістаў чэмпіянату Беларусі (2): 2015, 2023

 Статыстыка выступленняў 
СезонДывізіёнКлубКраінаМатчыГалы 2011  дубль  Дынама Мінск    5  0 2012  Д1  Дынама Мінск    1  0 2013  Д1  Дынама Мінск    23  0 2014  Д1  Дынама Мінск    4  0 2015  Д1  Дынама Мінск    19  0 2015/16 (2)  Д1  Дынама Кіеў    1  0 2016/17  Д1  Дынама Кіеў    11  0 2017/18  Д1  Дынама Кіеў    8  0 2018 (2)  Д1  Дынама Мінск    12  1 2018/19 (2)  Д1  Аль-Фатэх    11  0 2019/20  Д2  Вілафранкенсі    12  0 2020  Д1  Шахцёр    1  0 2021  Д1  Шахцёр    18  0 2022  Д1  Шахцёр    21  0 2023  Д1  Шахцёр    19  2 2024  Д1  Елімай    

 Крыніцы 

 Спасылкі 


Катэгорыя:Футбалісты Беларусі
Катэгорыя:Ігракі зборнай Беларусі па футболе
Катэгорыя:Ігракі ФК Дынама Мінск
Катэгорыя:Ігракі ФК Дынама Кіеў
Катэгорыя:Ігракі ФК Аль-Фатэх
Катэгорыя:Ігракі ФК Вілафранкенсі
Катэгорыя:Ігракі ФК Шахцёр Салігорск
Катэгорыя:Ігракі ФК Елімай Семей